n_a
Language: Luhya_Maragoli | Genre: Story

Lisooma lio kunigwa

        Mu mihiga ja sirini, kovole hagati ha 1920 na 1930 lwa vamission na serikali venya avana vasome vwali vudinyu konyola avana vanyala kutsia kusoma. Miyinzi ja vana jalange kwaya no kolera si yalange ho mundu wali alote mwana avule kwaya naho kolera áhonge ni yikaye ndi vu asomanga dave.

       Chavamanya vakola avami vagendanga ku migitsi ni vadoola avana vavenyanga vahile mu lisoma. Avami vagavulanyia kivala mu vidonye vidididi na sia kedonye chali nu musigali walindanga avandu nu kuvagimira lwa vakoli magoso ahirira mwami. Musigali uyu niye walondanga ku vana venyekanga vatsie kosoma. Avana valala vagimirangwa ma viruka vatsia kwivisa mu vulimu. Vulimu vwali ni vukikiri ku vonene vwene mwana ni yivisi mu siyali anyala konyoleka dave. Tsimanda tsyali nitsikikiri nu vulimu vunyingi. Lise mu vivanda lyali linene lyene. Mwana ni yivisanga mu si yali anyala kololeka dave. Avanyalanga kwivisa vavula konyolwa vevolanga vakoli ikindu ekenene musigali utamiywi kuvanyola. Avana vakana valondangwa ku ligali dave.

         Avandu vali vakulundu yavo avene vatovolanga kutsia kosoma nivenyanga va manye kosoma ivangeri. Ku lwayago tsisikulu mu madala tsyalange hali kaviri. Yavandu vakulundu isaa ya mugolova inyima wa saa nane. Na vana mugamba isaa ya mbasu. Lingana lyo kogenya avandu vakulundu vamanyanga vwangu kosoma, no kuhandika. Lisoma lya valanganga madiku gano ngumbaru inyinga zana yeyo yirwo lwa lyali ne tsingulu. Avana si vatunganga ifisi dave. Avegitsi vatungangwa kindu kidididi muno kandi vali avihani ku gasi.